ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 21/2553เรื่อง บุคคลที่เกี่ยวข้องกับผู้ถือหน่วยลงทุนของกองทุนรวม อสังหาริมทรัพย์เพื่อแก้ไขปัญหาในระบบสถาบันการเงิน กองทุนรวมเพื่อแก้ไขปัญหาในระบบสถาบันการเงิน และกองทุนรวมอสังหาริมทรัพย์และสิทธิเรียกร้อง\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความใน(1) ข้อ 6 วรรคสี่ แห่งประกาศคณะกรรมการกํากับตลาดทุน ที่ ทน. 21/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน ลงวันที่ 4 มิถุนายน พ.ศ. 2552 (2) ข้อ 6 วรรคสี่ แห่งประกาศคณะกรรมการกํากับตลาดทุน ที่ ทน. 22/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน ลงวันที่ 4 มิถุนายน พ.ศ. 2552 (3) ข้อ 7 วรรคสี่ แห่งประกาศคณะกรรมการกํากับตลาดทุน ที่ ทน. 23/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง ลงวันที่ 4 มิถุนายน พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2552 เรื่อง บุคคลที่เกี่ยวข้องกับผู้ถือหน่วยลงทุนของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน กองทุนรวมเพื่อแก้ไขปัญหาในระบบสถาบันการเงิน และกองทุนรวมอสังหาริมทรัพย์และสิทธิเรียกร้อง ลงวันที่ 30 มิถุนายน พ.ศ. 2552 ข้อ ๒ ในประกาศนี้ (1) "ประกาศที่ ทน. 21/2552" หมายความว่า ประกาศคณะกรรมการกํากับตลาดทุน ที่ ทน. 21/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน ลงวันที่ 4 มิถุนายน พ.ศ. 2552 (2) "ประกาศที่ ทน. 22/2552" หมายความว่า ประกาศคณะกรรมการกํากับตลาดทุนที่ ทน. 22/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน ลงวันที่ 4 มิถุนายน พ.ศ. 2552 (3) "ประกาศที่ ทน. 23/2552" หมายความว่า ประกาศคณะกรรมการกํากับตลาดทุน ที่ ทน. 23/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง ลงวันที่ 4 มิถุนายน พ.ศ. 2552 (4) "ผู้ถือหน่วยลงทุน" หมายความว่า ผู้ถือหน่วยลงทุนของกองทุนรวมตามข้อ 6 แห่งประกาศที่ ทน. 21/2552 ข้อ 6 แห่งประกาศที่ ทน. 22/2552 และข้อ 7 แห่งประกาศที่ ทน. 23/2552แล้วแต่กรณี (5) "กองทุนรวม" หมายความว่า กองทุนรวมอสังหาริมทรัพย์เพื่อแก้ไขปัญหาในระบบสถาบันการเงินตามประกาศที่ ทน. 21/2552 กองทุนรวมเพื่อแก้ไขปัญหาในระบบสถาบันการเงินตามประกาศที่ ทน. 22/2552 และกองทุนรวมอสังหาริมทรัพย์และสิทธิเรียกร้องตามประกาศที่ ทน. 23/2552 แล้วแต่กรณีข้อ ๓ เพื่อประโยชน์ในการคํานวณจํานวนหน่วยลงทุนเพื่อปฏิบัติตามหลักเกณฑ์ในข้อ 6 แห่งประกาศที่ ทน. 21/2552 ข้อ 6 แห่งประกาศที่ ทน. 22/2552 และข้อ 7 แห่งประกาศที่ ทน. 23/2552 ให้กลุ่มบุคคลที่มีความสัมพันธ์กันดังต่อไปนี้ เป็นบุคคลที่เกี่ยวข้องซึ่งต้องนับการถือหน่วยลงทุนของกลุ่มบุคคลดังกล่าวรวมกัน(1) คู่สมรสและบุตรที่ยังไม่บรรลุนิติภาวะ (2) นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือเป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมด (3) กองทุนส่วนบุคคลของบุคคลตาม (1) หรือ (2)ข้อ ๔ เพื่อประโยชน์ในการคํานวณมูลค่าของอสังหาริมทรัพย์ สิทธิการเช่าอสังหาริมทรัพย์ หรือสิทธิเรียกร้องเพื่อปฏิบัติตามหลักเกณฑ์ในข้อ 6 แห่งประกาศที่ ทน. 21/2552 ข้อ 6 แห่งประกาศที่ ทน. 22/2552 และข้อ 7 แห่งประกาศที่ ทน. 23/2552 หากบุคคลใดในกลุ่มบุคคลที่มีความสัมพันธ์กันตามข้อ 3 เป็นผู้ถือหน่วยลงทุน ให้นับมูลค่าของอสังหาริมทรัพย์ สิทธิการเช่าอสังหาริมทรัพย์ หรือสิทธิเรียกร้องดังกล่าวที่กลุ่มบุคคลดังกล่าวเป็นเจ้าของ หรือเป็นผู้ให้เช่า หรือเป็นเจ้าหนี้แห่งสิทธิเรียกร้อง แล้วแต่กรณี ซึ่งกองทุนรวมลงทุนหรือมีไว้รวมกันข้อ ๕ ให้บรรดาคําสั่งและหนังสือเวียนที่ออกหรือวางแนวปฏิบัติ หรือที่ใช้บังคับอยู่ตามบทเฉพาะกาลของประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2552 เรื่อง บุคคลที่เกี่ยวข้องกับผู้ถือหน่วยลงทุนของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน กองทุนรวมเพื่อแก้ไขปัญหาในระบบสถาบันการเงิน และกองทุนรวมอสังหาริมทรัพย์และสิทธิเรียกร้อง ลงวันที่ 30 มิถุนายน พ.ศ. 2552 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๖ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 31 พฤษภาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อปรับปรุงหลักเกณฑ์ในการพิจารณาความเป็น บุคคลที่เกี่ยวข้องของผู้ถือหน่วยลงทุนของกองทุนรวม เพื่อประโยชน์ในการคํานวณจํานวนหน่วยลงทุน รวมทั้งมูลค่าอสังหาริมทรัพย์ สิทธิการเช่าอสังหาริมทรัพย์ หรือสิทธิเรียกร้อง ให้มีความเหมาะสมยิ่งขึ้น จึงจําเป็นต้องออกประกาศนี้